CELEX: 62022TN0314
Language: sl
Date: 2022-05-25 00:00:00
Title: Zadeva T-314/22: Tožba, vložena 25. maja 2022 – Poljska/Komisija

18.7.2022   
            
            
               SL
            
            
               Uradni list Evropske unije
            
            
               C 276/19
            
         
      Tožba, vložena 25. maja 2022 – Poljska/Komisija
      (Zadeva T-314/22)
      (2022/C 276/27)
      Jezik postopka: poljščina
      
         Stranki
      
      
         Tožeča stranka: Republika Poljska (zastopnik: B. Majczyna, agent)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa Evropske komisije, vsebovanega v dopisu z dne 16. maja 2022, v zvezi s pobotom terjatev iz naslova dnevne denarne kazni, dosojene v sklepu podpredsednice Sodišča z dne 20. septembra 2021 (Češka/Poljska, C-121/21 R, EU:C:2021:752), za obdobje od 18. januarja 2022 do 3. februarja 2022;
               
            
                  —
               
               
                  Evropski komisiji naloži plačilo stroškov postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: nepristojnost Komisije ter kršitev členov 101 in 102 Uredbe (EU, Euroatom) Evropskega parlamenta in Sveta 2018/1046 (1) v povezavi s členom 98 te uredbe, ker je bil uveden postopek izterjave terjatev s pobotom, čeprav teh terjatev ni več. Tožeča stranka trdi, da Komisija ni imela pravne podlage za sprejetje izpodbijanega sklepa, ker so učinki sklepa z dne 20. septembra 2021 prenehali s sklenitvijo poravnave med poljsko in češko vlado, zaradi česar sta obe strani umaknili zahtevke in je bila zadeva C-121/21 (2) izbrisana iz sodnega registra Sodišča.
               
            
                  2.
               
               
                  Drugi tožbeni razlog: kršitev člena 296 PDEU ter člena 41(2)(c) in člena 47 Listine Evropske unije o temeljnih pravicah, ker izpodbijani sklep ni obrazložen. Tožeča stranka trdi, da Komisija pri sprejetju izpodbijanega sklepa ni predstavila nobene utemeljitve v zvezi s pravno podlago za uvedbo postopka izterjave terjatev s tem sklepom, kot se to zahteva s Pogodbo ali sodno prakso Sodišča.
               
            
         (1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, str. 1).
      
         (2)  Sklep z dne 4. februarja 2022, Češka republika/Poljska (Rudnik Turów), C-121/21, neobjavljen, EU:C:2022:82.